text: Hansi er glad for Horsens
  22 januar 2011 kl. 14.52
  Så glad at han holder træningslejr i byen før de næste koncerter i Danmark.
  Den østrigske slagerstjerne Hansi Hinterseer var så glad for
  sit ophold i Horsens for en måned siden, at han har valgt byen som træningslejr forud for sine næste koncerter i Danmark.
  Hansi Hinterseer synger i Forum Horsens fredag den 25. marts, og alt er udsolgt til denne koncert.
  Dagene efter spiller han i Aalborg, Odense og Ballerup, og her er tre fjerdedele af billetterne afsat.
  Det er op til disse koncerter, den østrigske stjerne vil slå lejr i Horsens.
  